Янка Пазьняк - Вікіпэдыя

# Янка Пазьняк

### Зьвесткі зь Вікіпэдыі — вольнай энцыкляпэдыі.

Пазьняк Янка (1887 – 1939) – беларускі грамадзка-культурны дзеяч, выдавец, публіцыст, палітык. Дзед Зянона Пазьняка. Нарадзіўся ў мястэчку Суботнікі Іўеўскага раёну. Атрымаў музычную адукацыю. Рана далучыўся да беларускага руху. У 1909 – 1912 гадах браў удзел у працы беларускіх хрысьціянска-асьветніцкіх гурткоў. У 1913 – 1915 гадах прымаў удзел у выданьні віленскае газэты “Biełarus”. Служыў арганістам у Лаварышках каля Вільні, у касьцёле Сьвятога Яна ў Вільні (1918 – 1920). З 1917 году актыўна ўдзельнічаў у беларускім хрысьціянска-дэмакратычным руху. Быў з 1928 году сакратаром Прэзыдыўму ЦК Беларускае хрысьціянскае дэмакратыі, з 1936 году – старшынём Прэзыдыўму Беларускага народнага аб’яднаньня. Арганізоўваў на вёсцы беларускія мастацкія калектывы, рупіўся пра адкрыцьцё беларускіх школаў. У 1928 – 1936 гадах рэдагаваў газэту “Biełaruskaja krynica”. З пачатку 1930-х гадоў – старшыня Віленскага Беларускага нацыянальнага камітэту. З 1939 году – рэдактар часопісу “Хрысьціянская думка”. У кастрычніку 1939 году рэпрэсаваны савецкімі ўладамі і неўзабаве расстраляны. Друкаваўся з 1920 году. Аўтар шматлікіх артыкулаў пра палітычнае, рэлігійнае, культурнае жыцьцё Заходняе Беларусі, пра падзеі ў сьвеце. Пісаў вершы, апавяданьні.

Атрымана з «http://be.wikipedia.org../../../%D1%8F/%D0%BD/%D0%BA/%D0%AF%D0%BD%D0%BA%D0%B0_%D0%9F%D0%B0%D0%B7%D1%8C%D0%BD%D1%8F%D0%BA_6bfd.html»

Катэгорыя: Беларускія палітыкі

##### Views

- Артыкул
- Гутаркі
- Бягучая вэрсія

##### Пошук